সকালের দিকে গুজরাটে কংগ্রেস ও বিজোপির মধ্যে হাড্ডাহাড্ডি লড়াইয়ের ইঙ্গিত দেখা দেয়। একটা সময় কয়েকটি আসনেও এগিয়েও যায় কংগ্রেস। কিন্তু, বেলা বাড়তেই ভোটের ফলের আভাস বদলাতে শুরু করে। গুজরাটে কংগ্রেসকে পিছনে ফেলে অনেকটাই এগিয়ে যেতে শুরু বিজেপি।
 নিজস্ব প্রতিবেদন : গুজরাট ও হিমাচল প্রদেশে দলের জয় নিশ্চিত হতেই বিজয় উল্লাসে মেতে উঠল মুরলীধর সেন লেন। কলকাতায় রাজ্য সদর দফতরে আবির খেলায় মেতেছেন বিজেপি নেতা-কর্মীরা। হাজির ছিলেন লকেট চট্টোপাধ্যায়ও। সকালের দিকে গুজরাটে কংগ্রেস ও বিজোপির মধ্যে হাড্ডাহাড্ডি লড়াইয়ের ইঙ্গিত দেখা দেয়। একটা সময় কয়েকটি আসনেও এগিয়েও যায় কংগ্রেস। তার প্রভাব দেখা দেয় রাজ্য বিজেপির সদর দফতরেও। সে সময় কার্যত জনমানব শূণ্য হয়ে পড়েছিল সদর দফতর। কিন্তু, বেলা বাড়তেই ভোটের ফলের আভাস বদলাতে শুরু করে। গুজরাটে কংগ্রেসকে পিছনে ফেলে অনেকটাই এগিয়ে যেতে শুরু বিজেপি। এরপরই উল্লাসে মেতে ওঠেন কলকাতায় দলের নেতা-কর্মীরা। সদর দফতরে হাজির হন লোকেট চট্টোপাধ্যায়-সহ অন্যান্য নেতানেত্রীরা।